ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026954

ขอให้แก้ไขปัญหาการจำหน่ายสินค้าบนบาทวิถี (ทางเท้า) บริเวณ พหลโยธินซอย 7 (ซอยอารีย์) แขวงพญาไท เขตพญาไท กรุงเทพมหานคร จุดสังเกต อยู่ใกล้กับสถานีรถไฟฟ้าสถานีอารีย์ ระยะทางประมาณ 30 เมตร เนื่องจากผู้ร้องแจ้งว่าบริเวณจากปากทางโค้งจนถึงด้านในซอย 7 ระยะทางประมาณ 100 เมตร มีการตั้งวางสิ่งของกีดขวางทางสัญจร ซึ่งเป็นจุดผ่อนผัน รวมถึงการประกอบกิจการของพ่อค้าแม่ค้าที่ตั้งวางของอยู่บริเวณดังกล่าว จำนวนประมาณ 30-40 ร้านค้า ทำให้สร้างปัญหาให้แก่ประชาชนที่ใช้รถสัญจรในบริเวณดังกล่าว ประกอบกับบริเวณดังกล่าวรถสามล้อและรถจักรยานยนต์รับจ้าง มีการจอดรถรับส่งผู้โดยสาร ช่วงเวลาที่ประสบปัญหาตั้งแต่ 16.00 - 20.00 น. พบเห็นเป็นประจำทุกวัน ประสบปัญหามาประมาณ 7-8 ปี เบื้องต้นแจ้งเรื่องไปที่สถานีตำรวจนครบาลบางซื่อ, JS100 Radio (จส.100) และจราจรกลางหมายเลขสายด่วน 1197 แต่ไม่ได้รับการแก้ไขปัญหา จึงประสงค์ให้หน่วยงานที่เกี่ยวข้องดำเนินการแก้ไขปัญหาการจำหน่ายสินค้าบนบาทวิถี เพื่อบรรเทาความเดือดร้อนให้กับผู้ร้องต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata